-Մինչև տեղի չի ունենում ծեծ ու մարմնական վնասվածք չի հասցվում, ոստիկանությունն այսօր չի կարող միջամտել ընտանիքի գործերին և աշխատանք տանելու որևէ մեխանիզմ չունի: Այս օրինագիծը նպատակ ունի այնպես կանխարգելել, որպեսզի գործը չհասնի մարմնական վնասվածքներին, սպանությանը և քրեական հանցագործությանը: Տարբեր մեխանիզմներ կան և պետք է լինեն, որովհետև մենք էլ ենք առաջարկություններ ներկայացրել, որոնք թույլ են տալիս կամ ընտանիքի առողջացման միջոցով, կամ գոնե մարդու հիմանարար իրավունքների խախտում թույլ չտալու միջոցով կանխարգելել այդ արատավոր երևույթը: